Diari Oficial de la Generalitat Valenciana


Sumari del DOGV 6097, del 08-09-2009 (2009/9948)

ORDE de 31 d'agost de 2009, de la Conselleria d'Educació, per la qual incrementa el crèdit de l'Orde de 14 d'abril de 2009, per la qual es convoquen ajudes econòmiques destinades a l'escolarització en les escoles i centres d'Educació Infantil de Primer Cicle per al curs escolar 2009-2010.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6097

Data del DOGV
:   08-09-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/9948


Data del document
:   31-08-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * centre d'ensenyament
    * alumne
    * ajuda pública
    * educació preescolar
    * escolarització
    * guarda de xiquets
    * suport econòmic
    * alumnat
    * ensenyament privat

ORDE de 31 d'agost de 2009, de la Conselleria d'Educació, per la qual incrementa el crèdit de l'Orde de 14 d'abril de 2009, per la qual es convoquen ajudes econòmiques destinades a l'escolarització en les escoles i centres d'Educació Infantil de Primer Cicle per al curs escolar 2009-2010. [2009/9948]  
L'Orde de 14 d'abril de 2009, per la qual es convoquen ajudes econòmiques destinades a l'escolarització en les escoles i centres d'Educació Infantil de Primer Cicle per al curs escolar 2009-2010 (DOCV núm. 6008, de 7 de maig) establix, en l'apartat segon, un crèdit per a les dites ajudes per un import global màxim de 66.628.634 euros, per al curs escolar 2009-2010.  
Així mateix, en el punt 3 d'este apartat segon, es preveu una ampliació del crèdit com a conseqüència d'una generació, una ampliació o una incorporació de crèdit per a la qual no caldrà una nova convocatòria, de conformitat amb el que preveu l'article 58, apartat 2, lletra a), punt quart del Reglament de la Llei General de Subvencions.  
Per tot això, i en virtut de les facultats que em conferix l'article 28 de la Llei 5/1983, de 30 de desembre, del Consell, i vista la proposta del director general d'Ordenació i Centres Docents de 25 d'agost de 2009 i de conformitat amb esta,  
ORDENE  
Únic  
Incrementar en 73.750.384 euros l'import global màxim fixat en l'apartat segon de l'Orde de 14 d'abril de 2009 per la qual es convoquen ajudes econòmiques destinades a l'escolarització en els centres d'Educació Infantil de Primer Cicle de titularitat de corporacions locals i de titularitat privada per al curs escolar 2009-2010.  
El crèdit global màxim per al curs escolar 2009-2010 serà de 52.839.055 euros, segons la distribució següent:  
Per als quatre primers mesos (setembre-desembre de l'any 2009) del curs escolar 2009-2010, l'import global màxim és d'56.616.055 euros. El pagament es realitzarà a càrrec de la línia de subvenció T5598000, capítol IV, de la secció, servici, centre gestor i programa 77.25.22.868.09 d'Ensenyança Primària, prevista en la Llei de Pressupostos de la Generalitat per a l'exercici 2009.  
Per als sis mesos següents (gener-juny de l'any 2010) del curs escolar 2009-2010, l'import de les ajudes serà de 08.707.771 euros, i quedaran condicionades a l'existència de crèdit pressupostari suficient i adequat per a atendre-les en la corresponent Llei de Pressupostos de la Generalitat per a l'exercici 2010.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, els interessats podran interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, en el termini d'un mes a comptar de l'endemà de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació, o a partir de l'endemà del dia en què es notifique la resolució expressa del recurs de reposició o en què este haja d'entendre's presumptament desestimat.  
València, 31 d'agost de 2009  
El conseller d'Educació,  
ALEJANDRO FONT DE MORA TURÓN